
PLATINK KATALIKIšKĄ SPAUDĄ 
*kk 

Gera, katalikiška knyga arba katalikiškas 
laikraštis yra tai sielos maistas. 

“Kiekvieno kataliko yra šventa priedermė 
paremti katalikiškąją spaudą ir ją kūuoplačiau- 
siai paskleisti žmonių tarpe.'? — sako popic- 
žius Pijus XI. 

“Veltui statysite bažnyčias, vengsite misi- 
jas, steigsite mokyklas, darysite visokių gerų 
darbų; visos jūsų pastangos nueis niekais, jei 
nemokėsite naudotis apsigynimo ir puolimo 
ginklu, kuris yra tikra katalikiška spauda? — 
sako popiežius Pijus X. 

Šventasis Tėvas Pijus XI pareiškė: “* Ka- 
talikiškos spaudos įtekmingumas ir galybė yra 
tiek didinga, kad ir mažas pasidarbavimas tei- 
singosios spaudos naudai visada būna didelės 
svarbos, nes gimdo išganingas pasekmes. Kas 
bus nuveikta bei pasidarbuota, ypač katalikiš- 
kai spaudai, aš būsiu tos nuomonės, kad tai 
visa asmeniškai daroma man pačiam. Katali- 
kiškoji spauda mano širdžiai yra labai arti- 
ma ir aš tikiuosi iš jos labai daug gero.?? 

Jėzus, mirdamas už mus ant kryžiaus, 
ištarė — TROKŠTU! (šv. Jono 19, 28). 
Kankytojai ant pagaikščio pririštą (sa- 
manėlėmis) hisopu apdėtą kempinę tulži- 
mi maišytame atste pamirkę prie Jėzaus 
lūpų pridėjo. Jėzus paragavo, bet negė- 
rė, nes Jisai savo penktuoju žodžiu 
“TROKŠTU?** ne kūno troškulį skelbė, 
tik savo Švč. Širdies troškimus, su ku- 
riais šios knygelės rašytojas stengėsi savo 
malonius skaitytojus supažindinti. 

Jėzaus Širdies gailestingumas teišly- 
gina visų ir visus troškimus. 


Kun. L. Draugelis, M.I.C. 


Kovo 7 d., 1933. 


ŠVENČIAUSIOS JEZAUS 
ŠIRDIES 
TROŠKIMAI 


*** 


Tai buvo dėl mūsų meilės, kad Švč. 
Jėzaus Širdis prasidėjo Švč. Panos Ma- 
rijos prieglobstyje. Toji Širdis plakė iv 
meldėsi, ir kentėjo mūsų išganymui. Toji 
širdis įkvėpė išganingus Evangelijos pus- 
lapius parašyti ir buvo Šventųjų Sakra- 
mentų pradas. Pagal Šventųjų Tėvų mo- 
kinimą, Švenčiausioji Jėzaus Širdis per 
misteriškąją Savo Žaizdą pagimdė Baž- 
nyčią ir iš Tabernakulo Ji įsako, gaivina, 
ir paguodžia Savo vaikus. Toji pati Šir- 
dis duoda įkvėpimą visoms Mųsų Aukojis, 
pašvenčia visus mūsų. skausmus ir 
nuliūdimus, ir yra visų dorybių šaltinis. 
Toji pati Širdis mums atleidžia šventoje 
atgailos tribunoje ir į mus kalba per ma- 
lones įkvėpimą. Toji pati Širdis mums 
davė Mariją, kad būtų mūsų Motina. Ta- 
riant vienu žodžiu, toji Širdis yra visų 
dangiškųjų dovanų versmė ir šaltinis. 

Kai Šv. Margarieta Alacogue klūpo- 
jo prieš Švenčiausiąjį Sakramentą, Išga- 

nytojas pasirodė ir jai pareiškė tuos nuo- 
stabius apreiškimus, kuriais daugelio šir- 
dys šiandien yra uždegtos karšta meile 
dėl Švč. Jo Širdies. Tai įvyko, kad iš Švč. 
Ostijos Šventoji Margarieta Marija gir- 
dėjo Viešpaties Jėzaus balsą, Jo troški- 
mus, Jo norus ir verksmus; Šventoji gir- 
dėjo Švenčiausios Jėzaus Širdies visus 
nusiskundimus, dejavimus ir skausmus, 
kuriuos Jis kenčia, nes tiek daug yra ne- 
dėkingųjų žmonių, kurie neklauso ir ne- 
myli Švč. Jėzaus Širdies, kuri tiek daugel 
gero padarė ir taip karčiai kentėjo žmo- 
nijos išganymui. 


PIRMAS TROŠKIMAS, kad visi turė- 
lų pamaldumą į Švenčiausiąją" Jo Širdį. 
Nužemintomis širdimis, perimtomis 
dangiškaja meile, dvasioje eikime į Pa- 
ray-le—Monial koplyčią, į tą privilegi- 
juotą apreiškimų ir misterijų koplyčią, 
kartu su Šv. Margarieta Marija, ištikima 
Kristaus myletine, ir prisiklausykime tro- 
škimams, kuriuos jai apreiškė Švenčiau- 
sioji Jėzaus Širdis. Balsą, girdime, yra 
tas pats balsas Gailestingojo Viešpaties 
Jėzaus, Kurs Altoriaus Tabernakule. gy- 
vena visu Savo malonumu, pasigailėjimu, 
ir meile, 

“Mano Širdis,'' Išganytojas apreiš- 
kė Šv. Margarietai Marijai, “žmonėms 
yra meilės taip pilna, jog nebegali dau- 
giau išlaikyti liepsnojančios meilės karš- 
čio. Tavo priemonėmis toji meilė turi vi- 
sur  prasiplatinti ir apreikšti žmonėms, 
kad juos įturtinti tomis brangenybėmis, 
kurios joje talpinasi. Aš tau nurodau tų 
brangenybių davinius, kurie yra gydan- 
čios 17 pašvenčiamos malonės, vienintė- 
lės, kurios gali žmones išgelbėti nuo pra- 
pulties ar pražūties.?? 

Autentiškuose  apsireiškimuose  rei- 
kalinga, kad  pasireikštų trys ypatingi 
reiškiniai: 1) A sm uo, kurs apsireiš- 
kia. Kristus nesiuntė angelo, kurs žmo- 
gui apreikštų pamaldumą į Švč. Jo Širdį. 
Jis Pats asmeniškai apreiškė to brangaus 
ir išganingo pamaldumo nuotaiką. 2) Ap- 
sireiškimo tikslas ir objektas, 
būtent, kad visos žmonių širdys persiim- 
tų karštaja Dievo meile ir, kad gautume 
neįkainuojamas Jo gailestingumo bran- 
genybes, t. y. gydančias ir pašvenčiamas 
malones. 3) Apreiškimo būdas. Šv. 
Jėzaus Širdis — liepsnojanti meilė, spin- 
duliai, Kryžius, erškėčiai, Žaisda — tai 
visa nusako apie berybę meilę, kuriaja 

Švč. Jėzaus Širdis prisipildo dėl kiekvie- 
no iš mūsų. 


Pamaldumo į Švč. Jėzaus Širdį 
Priežastys. 


1) Viešpats Jėzus Kristus apreiškė 
Savo valią ir ją padarė žinomą: a) per 
šventas Savo lūpas, kuriomis kalbėjo Šv. 
Margarietai Marijai Alacogue; b) per 
Bažnyčios autoritetą, kurs užtvirtino to- 
kio pamaldumo pratyba; c) per veikimą 
Dievo Apvaizdos, kuri stebūklingai palai- 
mino tokį pamaldumą. 

2.) Tikras pamaldumas į Švenčiau- 
siąją Jėzaus Širdį yra pamaldumas į Švč. 
Sakramentą. Apie septyniasdešimts kar- 
tų Išganytojas apsireiškė Šv. Margarietai 
Marijai, kad apreiškus Meilingosios Sa- 
vo Širdies turtus ir malones; ir apie še- 
šiasdešimt tris kartus tuose apreiškimuo- 
se Išganytojas jai apreiškė prieš Alto- 
riaus Tabernakulą. Malonės, reikalingos 
kiekvieno luomo gyvenimui, kiekviename 
reikale ir kiekviename  pasiryžime, yra 
žadamos tiems, kurie tampa atsidavę Šven 
čiausios Jėzaus Širdies garbintojai. Pa- 
maldumas į Švč. Jėzaus Širdį veda prie 
tobulumo pažangos. Atšalusi valia tampa 
gaivinga; kai tokia ji sieks aukščiausiojo 

tobulumo laipsnio. Tokio tobulumo tiesa. 
buvo kartotinai datirta. 


3.) Per pamaldumą į Švč. Jėzaus 
Širdį mes atrandame sau Geriausiąjį 
Draugą, tą Draugą, į Kurį galime visa- 
da atsikreipti, Kurs visada nori ir gali 
mums prigelbėti. Visi kiti draugai gali 
mus apleisti, tačiau Mylinčioji Jėzaus 
Širdis niekada neapleidžia mūsų. Su 10- 
kiu atsidavusiu ir taip galingų Draugu, 
mums nėra reikalo bijotis ar nugąstauti. 

4.) Per pamaldumą į Švč. Jėzaus 
Širdį mes apturime mūsų sielos išganymo 
pažadėjimą. Sv. Margarieta Marija sako: 
** Mūsų Išganytojas davė man žinoti, kad 
nei vienas, kurs turi pamaldumą į Šven- 
čiausiąją Jėzaus Širdį, nepražus.?? 

5.) Kiti stebūklingi pažadėjimai yra 
duoti tiems, kurie pratina ir plččia tą pa- 
maldumą į Švč. Jėzaus Širdį. Šv. Marga- 
vieta Marija pažymi: “Dieviškasis mano 
Viešpats man parodė daugelį vardų, įra- 
šytų į Švenčiausiąją Jo Širdį auksinėmis 
raidėmis; ir dėl to pat Jis neleidžia jų 
išdildyti. Tie vardai yra tų, kurie įkvėp- 
ti troškimu, kad duoti garbę Švenčiau- 
siajai Jo Širdžiai, darbavosi padaryti Ją 
žinoma, mylima, ir gerbiama.?? 

Todėl, mes patys skubėkime prie tos 
Švenšiausios Jėzaus Širdies! Šv. Marga- 
vieta Marija rašo: “Aš esu įsitikinusi ir 
dėl to sakau, kad jei būtų kitiems (vi- 
siems) žinoma, kaip patinkamas yra 
Viešpačiui Jėzui tas pamaldumas, tai ne- 
sirastų nei vieno atšalėlio, kurs to pamal- 
dumo tučtuojau nesiimtų vykdyti.?? 


ANTRASIS TROšŠKYMAS: 


Atsiteisimo dažnoji Komunija ir 
Pirmojo Penktadienio mėnesinės 
Pamaldos 


Nors žmonėms Išganytojas parodė 
berybę Savo meilę, visg; Jis buvo privers- 
tas susigriaudinti. “Štai, toji Širdis, kuri 
taip mylėjo žmones, Jis šaukė, 
Šios „nesigailėjo nei A 
kos, net nei mirties iv sunaikinmo, kad 
jiems parodyti Savo meilę. O atgal nuo 
tų žmonių daugumos aš apturiu tik nedė- 
kingumą per jų pačių neapykantą, netikėji 
mą, šventvagystę ir atšalimą, kūrį man 
rodo tame Meilės Sakramente.?? Tr Išga- 
nytojas toliau tęsė: “Tai visa aš skaus- 
mingiau atjaučiu, negu kentėjau Kančio- 
se. Jei jie tik atsilieptų meile už meilę, į 

juos aš žiūrėčiau su pasitikėjimu, ir, kiek 
dar didesnę jiems paxodyčiau Savo meilę. 
Tačiau, jie sutinka mano palankumą su 
atšalimu ir niekinimais. Bent tu (Marga- 
rieta Marija) duok man paguodą, kuria 
atlygintum už jų nedėkingumą. Aš turiu 
degantį troškulį ir trokštu, kad žmonės 
mane mylčtų Švč. Sakramente; ir retai 
surandu tų, kurie taikintųsi prie mano 
troškimų, ir aš dar rečiau randu tų, kurie 
stengtųsi patenkinti mano troškimą, už 
ji grąžinant man jų pačių meilę... Bet tu 
man suteik tą džiaugsmą, darydama at- 
gailą už jų nedėkingumą... Pati mane pri- 
imsi Šventoje  Komunijoje taip dažnai, 
kaip dažnai klusnumas tau pavėlis... Pati 
turi komunikuoti kiekvieną pirmąjį mėne- 
sio penktadienį?'... 

Išganytojas aiškiai pareiškė apie Šv. 
Komunijos vertą priėmimą taip, kaip Jis 
trokšta matyti, kad Švč. Jo Širdis būtų 
garbinama. Čia kas nors gali primesti, kad 
toks įsakymas buvo duotas vien Margarie- 
tai Marijai. Tikrai, mes nesame veT- 
čiami priimti šv. Komunijos Švenčiausios 
Jėzaus širdies Šventėje nei kiekvieną mė- 
nesio penktadienį; tačiau, taip pat tiesa, 
kad Reparacijos bei atsiteisimo Komunija, 
kai tose dienose priimta, yra labiausia pa- 

tinkama, labiausia priimtina, ir tuo pačiu 
yra tikslingiausia pamaldumui į Švč. Jė- 
zaus Širdį pratyba. Tokiose apystovosoe, 
kas priima Šv. Komuniją, gali būti užtik- 
rintas, kad savo atsiteisimo dvasia ir at- 
gailojančia meile teikia džiaugsmą ir pa- 
guodą Švč. Jėzaus Širdžiai ir toks yra ap- 
dovanotas gausingomis malonėmis. 

Taigi, tas įsakymas bei kvietimas to- 
kiose apystovose priimti atsilyginimo bei 
Reparacijos Komuniją yra skirtas ir 
mums patiems ir savaime seka iš šio Vieš- 
paties Jėzaus pažadėjimo: “Tr aš priža- 
du, kad mano Širdis bus atverta, kad gau- 
siai duoti Savo Širdies Meilės ma- 
lonių tiems, kurie Ją taip pagerbs ar pasi- 
darbuos, kad ir kiti Ją taip pagerbtų.?? 

Pirmasis mėnesio penktadienis yra 
pašvestas Švenčiausiai Jėzaus Širdžiai ir 
sekmingai yra vadinamas Švenčiausios 
Jėzaus Širdies Penktadienis. Penktadie- 
nis vaizduoja svarbią dalį malonės valsty- 
bėje. Čia turime tik prisiminti Didžiąjį 
Penktadienį. Išganytojas reikšmingai pa- 
rinko Penktadienį Reparacijos Komuni- 
jai. Tuo Jis norėjo mums pareikšti, kad 
Švenčiausioji Eucharistija yra Jo Kan- 
čios Atminimas, per kurį mūsų sielos ta- 
po atpirktos iš nuodėmių. 

Kai rengiesi prie Reparacijos Komu- 
nijos, padaryk sekančią intenciją: “Mano 
Viešpatie, aš dabar priimsiu šią Šv. Ko- 
muniją iš meilės dėl Tavęs, atgailojiman 
už visus atšalimus ir nuodėmes, kuriomis 
žmonės taip daugel nusideda Tau Meilės 
Sakramente.?? Tokia kilnioji intencija turi 
būtinai patikti Švenčiausiai Jo Širdžiai. Ir 
tada pats galėsi patirti meilingojo Jo pa- 
žadėjimo išpildymą: “* Aš būsiu jų priebė- 
ga gyvenime, o ypatingai mirties valan- 
doje.?? 

Daugelis gausių malonių taip pat ap- 
turima, atliekant Devynių  Penktadienių 
pamaldumą. 


TREČIAS TROšŠKIMAS: 
Švenčiausioji Valanda 
Kilni Šventosios Valandos pratyba 
yra pamaldumas, kurio Pats Išganytojas 
išmokė Šv. Margarietą Mariją Alaegue. 
Taigi, Šventosios Valandos pamaldumas 
gavo pradžią iš pačios Švč. Jėzaus Šir- 
dies. Kai Šv. Margarieta Marija vieną 
kartą meldėsi, klupodama prieš išstatytą 
Švenčiausiąjį Sakramentą, Išganytojas jai 
apreiškė, apsiaustas spindančiais spindu- 
liais. Jai įsakęs pirmąjį mėnesio penkta- 

dienį priimti Reparicijos Komuniją, Išga- 
nytojas taip pat įsakė, tardamas: “Ir at- 
lik Šventąją Valandą mano garbei.?? 

“Kiekvieną ketvirtadienio naktį,*? Jis 
tarė “'aš noriu, kad tu dalyvautum mirti- 
niame nuliūdime, kokį aš datyriau Alyvų 
Darže. Negalėdama to visko suprasti, tas 
nuliūdimas tave perkels į agoniją. sunkes- 
nią kęsti, negu pati mirtis. Tokiu tai būdu 
tu susivienysi su manim nuolankia malda, 
kurią aš tada aukojau Dangiškam Savo 
Tėvui mano agonijoje, ir kryžmai tu būdė- 
si visą valandą, tarp vienuoliktos iki vi- 
durnakčiai, su veidu, atkreiptu į žemę, kad 
permaldauti Dievo rūstybę, melsti pasi- 
gailėjimo  nusidėjėliams ir, kad dalinai 
paguosti mane už patirtus skausmus, ku- 
riuos kentėjau, kai Apaštalai apleido ma- 
ne, ir Pats turėjau eiti ir jų prašyti, kad 
bent vieną valandėlę jei būdėtų su manim. 
Ir šią valandą tu darysi taip, kaip aš tau 
nurodysiu.?? 

Kitoje vietoje Šv. Margarieta Marija 
sako: “Tuo laiku Išganytojas paliepė 
man, kad kiekvieną ketvirtadienio naktį 
aš atsikelčiau tą pačią valandą, kaip Jis 
nurodė ir sukalbėčiau penkis “Tėve mu- 
sų?? ir penkius “Sveika Marija,?? kryžmai 
atsigulusi ant žemės, kad tuomi atiduo- 

čiau Jam garbę už baisėtiną agoniją, ku- 
rią Jis kentėjo naktį prieš Savo Kančių.?? 

Pats Išganytojas apreiškė Šv. Marga- 
rietai Marijai, kokioje dvasioje Šventoji 
Valanda turi būti atliekama. Kad žinoti, 
mes turime atminti, ką Švenčiausioji „Jė- 
zaus Širdis prašė ištikimos tarnaitės. Tai 
buvo, kad 

1) Permaldauti Dievo rūstybę. 

2) Melsti pasigailėjimo nusidėjėliams. 
3) Padaryti reparaciją už Apaštalų pa- 
bėgimą. 

Meilė ir reparacija pasireiškia šiuose 
trijuose veiksmuose. Pasigailėjimo meilė 
ir Teparacijos dvasia yra reikalautini sen- 
timentai Šventajai Valandai, tačiau nėra 
ypatingų maldų formos. 

Šventoje Valandoje kunigai Tas prie- 
mones, kaip gaivinti ir praplėsti pamaldu- 
mą ir dievotumą prie Viešpaties Jėzaus 
Švenčiausioje Kucharitsijoje, šventoje Jo 
Kančioje, ir kunigiškame jų pašaukime. 

Vienuoliai, kurie įgyvendino tokią pa- 
maldumo pratybą, datyrė gausiai plau- 
kiančią Dieviškąją malonę, kartu ir stip- 
rininčią nuotaiką vienuolynėje dvasioje, 
ypatingai labdaringumo ir meilės dorybė- 
je, ir tikslingesniame vienuolynės draus- 
mės vykdyme. 

Pasauliečiams Šventoji Valanda yra 
stiprybės ir paguodos šaltinis. Tas pamal- 
dumas daug gero jiems duos, darant jų 
gyvenimą labiau dvasišku ir artinant juos 
arčiau Dievo. Šiuo metu jie turčtų Dievui 
pavesti visus dvasiškus ir medžegiškus 
savo reikalus; ir Švenčiausios Jėzaus Šir- 
dies melsti palaiminimo jų šeimoms, drau- 
gams ir prieteliams. 

“Argi negalite su manimi būdėti vie- 
ną valandą??? Tai nesibaigiamos ir bery- 
bės meilės nusiskundimas. O Sopulinga- 
sis Išganytojau, mes skubinamės Tau au- 
koti mūsų atgailojimą ir reparaciją. Su 
angelu Getsemanėje būdėkime Jo bendra- 
vime ir Jam aukokime paguodą ir meilę. 
Po alyvų medžiais mes geriau suprasime 
sielų vertę ir Dievo—Žmogaus kentėjimus 
ir kančias. Ir atlikę Šventąją Valandą, 
mes geriau pažinsime nuodėmių piktą, 
labdaringiau persiimsimę aukos dvasia ir 
būsime meilingiau pasišventę prie mūsų 
kenčiančios Meilės Dievo. 


KETVIRTAS TROšKIMAS: 
Iškilmingosios Šventės Įsteigimas, 
kad pagerbti Švč. Jėzaus Širdį 
Kad visi krikščionys žinotų, Jo troš- 
kimų tikslą ir priežastį, Išganytojas pra- 

šė, kad būtų įsteigta iškilmingoji Šven- 
čiausios Jo Širdies Šventė. Katalikų Baž- 
nyčioje toji šventė yra niekas kitas, kaip 
lik šventė reparacijos per meilę ir šventė 
meilės per reparaciją. 

Šv. Margarieta Marija Alacogue ap- 
rašo tą apreiškimą, kurio Dievo Sūnus, 
mūsų Išganytojas, įpareigojo ištikimą Sa- 
vo tarnaitę, kad būtų įsteigta ir švenčiama 
Švenčiausios Jo Širdies šventė. Ji rašo 
sekančiai: 

„**Vieną kartą, tai buvo Dievo Kūno 
oktavos dieną, kai klupojau prieš Šven- 
čiausiąji Sakramentą, aš gavau iš Dievo 
reikšmingas Jo meilės malones ir jaučiu 
savyje esanti kupina troškimų Jam pada- 
ryti kokią nors žymėtiną dekonę ir atlygi- 
nimą už meilę. Jis man tarė: “Pati nega- 
li man padaryti didesnio atlyginimo, kaip 
darydama tai, ką aš tavęs prašiau tiek 
daug kartų.'? Tada Išganytojas atvėrė 
Dieviškąją Savo Širdį ir tarė: “Štai, toji 
Širdis, kuri taip mylėjo žmoniją, jog nieko 
nesigailėjo, kad visiems įrodyti Savo meci- 
lę. O atgalion nuo daugumos žmonių aš 
gaunu vien nedėkingumą per jų pačių ne- 
apykantą, netikėjimą, šventvagystę ir at- 
šalimą, kurį man rodo tame Meilės Sakra- 
mente... Taigi, aš tavęs prašau, kad pir- 

masis penktadienis, po Dievo Kūno okta- 

vos,būtų dedikuotas, kaipo ypatinga švėn- 
tė pagerbti mano Širdį, komunikuojant tą 
dieną ir darant viešą atsiteisimą už visus 

išniekinimus ir nepaisymus, kuriuos aš 
auka laike Įstatymo altoriuje. O aš lau 
pažadu, kad mano Širdis alsileis ir gau- 
siai teiks Dieviškosios meilės įtaką visiems 
tiems, kurie gerbs ir kitus pažadins  pa- 
gerbti mano Širdį.?? 

Pastaraisiais laikais, didesnis iškil- 
mingumas yra sujungtas su Švenčiausios 
Jėzaus Širdies šventės minėjimu. Šven- 
toji Jėzaus Žmogystė, meilė ir kentėjimai 
sudaro pagrindinę iškilmių idėją, šv. Mi- 
šių ir Dieviškojo Officijumo liturgijoje: 
Naujos iškilmių Mišios talpina garbiniinus 
bei glorifikaciją tosios Kristaus meilės, 
kuri aukojo Save už mus per kentėjimą ir, 
kuri visada šaukiasi į mus, aukodama ap- 
gynimą. Visas mūsų pasitikėjimas yra 
Kristuje, rašo Šv. Povilas gromatoje. 
Kristuje, Kurs per tikėjimą ir meilę turi 
gyventi mumyse ir mūsų širdyse. Evange- 
lija išaiškina tos meilės šaltinio versmę: 
““ Vienas kareivis atvėrė Jam šoną, ir tuo- 
jau išėjo Kraujo ir vandens'? (Jon. XIX, 
24). Prefacija kalba apie švenčiausiojo Jo 
Šono ietimi atvėrimą: ““Atvertoji Širdis, 


19 


Dieviškosios gausybės lobynas, kad mums 
duotų pasigailėjimo ir meilės dovanas.'? 
Toji Širdis, “kuri niekada nenustojo liep- 
snoti meile dėl mūsų, kad pamaldiems bū- 
tų ramybės rojus, o nusidėjėliams išgany- 
mo priebėga.?? Švč. Jėzaus Širdies iškil- 
mių tikslas yra tas, kad mes mylėtume 
mūsų Išganytoją vis daugiau ir daugiau; 
ir atlygintume Jam už visus paniekinimus 
padarytus Švenčiausioje  Eucharistijoje. 
Taigi, tą dieną atliekama atlyginimo pa- 
maldos su iškilminguoju  pasiaukojiniu 
Švenčiausiai Jėzaus Širdžiai. 

Tėvas Matheo, uolusis Švenčiausios 
Jėzaus Širdies apaštalas, kalba Išganyto- 
jo lūpomis: “* Mano vaikeliai, jūs turite 
švęsti šias mano geradarybių Velykas su 
visu galimu iškilmingumu. Kad tai būtų 
iškilmingoji jūsų sieloms šventė per arti- 
mą vienybę mano Širdies su jūsų širdimis. 
Tą dieną priimkite šv. Komuniją garbin- 
gumo ir atlyginimo dvasioje mano Šir- 
džiai; atgailokite už tuos paniekinimus, 
kurie daromi, kuomet esu įstatytas Mano 
altoriuose. Toji iškilmių šventė jūsų na- 
muose tebūnie džiaugsmingojo dėkingumo 
šventė; ir savo namuose galite mane ap- 
šaukti Pergalėtoju, Garbinguoju Karaliu- 
mi, Kuris viešpatauja ramybėje su malo- 

ningumu jūsų šeimose. Toji iškilmių šven- 
tė savo spinduliais tenušviečia visas tau- 
tas, kurios tapo nugalėtojos per jųDievo 
ašaras ir gailestingumą, betgi dar nėra 
pelnę Jo meilės valstybės. Tebūnie visuo- 
tinoji šventė Bažnyčioje visais amžiais, 
kad pagerbti neapsakomai  Meilingosios 
Mano Širdies saldumą ir maloningumą.?? 

Švenčiausioji Jėzaus Širdie, būk 
mums tarpininku prie Dangiškojo "Tavo 
Tėvo. Pastiprink mus silpnus. Patvirtink 
mūsų pasiryžimus. Duok mums tą malo- 
nę, kad Tave kas kart daugiau mylėtume, 
ir suteik, kad gyvenime ir mirime niekas 
mus nuo Tavęs neatitrauktų. 

“Jėzau, ramus ir nužemintos Širdies, 
padaryk mūsų širdį panašią į Tavo Šir- 
ai“ 


PENKTAS TROšŠKIMAS: 


Švenčiausios Širdies Paveikslas turi 
būti įstatytas ir pagerbtas 


Pats Ižganytojas Šv. Margarietai ap- 
reiškė Savo troškimą matyti Švenčiausios 
Jo Širdies paveikslą, kad būtų įstatytas ir 
pagerbtas. Ji rašo: “Išganytojas pažadė- 
jo man... nes, kadangi Jis yra visų palai- 
minimų šaltinis, Jis su gausumu juos pas- 

kleis visose vietose, kur tik Dieviškosios 
Jo Širdies paveikslas bus įstatytas ir ger- 
biamas. Jis toliau užtikrino man, kad Jai 
ypatingai yra malonu būti gerbiamu ties 
Jo Širdies paveikslu, kurį Jis norėjo ir 
troško, kad būtų viešai įstatytas, būtent, 
kad paliestų nejautrias žmonių širdis, pri- 
žadėdamas man, kad gausiai palaimins to- 
mis malonėmis, kurių kupina Jo Širdyj, 
„visus tuos, kurie gerbs mano Širdį; ir kur 
nors tas paveikslas bus įstatytas ypatin- 
gam. mano pagerbimui, palaiminimai bus 
padauginti.?? 

Tas apreiškimas savy talpina gausių 
pamokinimų : 

Višpats Jėzus 1) apreiškia maloningą 
Savo troškimą būti garbinamas ties Jo kū- 
no Širdimi; 2) išreiškia Savo norą, kad 
Švenčiausios Jo Širdies paveikslas būtų 
viešai įstatytas ir gerbiamas; 3) mums ro- 
do naują meilės išreiškimą, kad palietus 
nejautrias žmonių širdis; 4) prižada ma- 
lonių ir palaimų gausumą tiems, kurie 
įgyvendina Jo troškimus. 

Švenčiausioji Jėzaus Širdis apsireiš- 
kė Šv. Margarietai prisipildanti gaivingu- 
mo gyvybe. “Štai, toji Širdis, kuri taip la. 
bai mylėjo žmones!'? Tai taip Dieviškasis 
Išganytojas kalbėjo Šv. Margarietai Mari- 

jai. Panašiai ir Šventoji Bažnyčia kalba į 
mus, savo vaikus, nurodydama į Švenčiau- 
sios Jėzaus Širdies paveikslą. Švč. Jėzaus 
Širdies paveikslas, kurs turėtų būti kiek- 
vienos šeimos namuose, mums nuolat pri- 
mena berybę Išganytojo meilę ir mus pa- 
jūdina, kad Jam duotume garbę, dėkingu- 
mą, ir šlovinimą. Ypatingai turėtų mums 
priminti, kad Jam grąžintume savo meilę 
visu nuoširdumu ir savo širdį paaukotu- 
me Viešpačiui Jėzui, mūsų Išganytojui, be 
jokio pasipriešinimo. Kad būtų tikras Švč. 
Jėzaus Širdies garbinimas, tai visas mūsų 
mintis, norus, pasiryžimus ir darbus turi- 
me sutaikinti su Švč. Jo Širdies valia ir 
satistakcija, ir visada stengtis sekti kil- 
nias dorybes. 

Šv. Margarieta Marija rašo: “Dievas 
Man parodė ir malonės turtus, kuriuos 
Jis laiko tiems, kurie save pašvenčia Šven- 
čiausiai Jo Širdžiai, ir, kiek išgalėdami, 
veikia ir darbuojasi, kad ir kiti Ją pa- 
gerbtų. Kaip dideli yra tie turtai, žmonių 
kalba negalima išreikšti!?? 

Ir vėl Išganytojas įsako: “Tai visa 
pagarsink, ir tebūnie pagarsinta visam 
pasauliui, jog aš nesigailėsiu Savo malo- 
nių ir dovanų tiems, kurie jų ieško Mano 
Širdyj.?? 

Rodos, nereikėtų daugiau įrodymų. 

Matome, kaip Švenčiausioji Jėzaus 
Širdis myli! 

Taipgi, ir mes savo meilės Jam nesi- 
gailškime! Ir Jam grąžinkime meilę už 
meilę! 

Švenčiausioji ir Saldžiausioji Jėzaus 
Širdie, Tavęs meldžiame, duok, kad kas 
kart daugiau Tave mylėtume! 


PASIAUKOJIMAS šVENČIAUSIAI 
JĖZAUS šIRDŽIAI 


Viešpatie Jėzau, teikis aplankyti šią 
pastogę kartu su Tavo Švenčiausiaja M0- 
tina, ir išliek ant laimingų jos gyventojų 
malones, kurias Tu pažadėjai šeimoms, 
pasišventusioms  Dieviškajai Tavo Šiv- 
džiai. Pasaulio Išgelbėtojau, apsireikšda- 
mas Tavo tarnaitei Šv. Margarietai Mari- 
jai, Tu Pats pareikalavai neapsakamo gai- 
lestingumo tikslais, kad būtų išreikštas 
iškilmingas visuotinos meilės pagerbimas 
Dieviškajai Tavo Širdžiai, kuri yra taip 
numylėjusi žmones, ir kuri yra taip ma- 
žai mylima. Ši šeima. skubinasi atsiliepti 
į Tavo troškimą, ir, norėdama atlyginti už 
apsileidimą ir atkritimą tiek daug sielų, 
ji susirinko apšaukti Tave, Švenčiausioji 

ir Dieviškoji Širdie, savo maloningu Vieš- 
pačiu ir Tau ant visados paaukoti savo 
džiaugsmus, darbus, nuliūdimus, dabartį 
ir ateitį to židinio, kuris nenori daugiau 
priklausyti niekam kitam, kaip tik Tau. 

Švenčiausioji Jėzaus Širdie, palai- 
mink visus tuos, kurie esame čia susirin- 
kę; lygiai palaimink ir tuos, kuriuos, Auk- 
ščiausiojo valiai leidžiant, mirtis yra 
mums atėmusi; taip pat palaimink ir ne- 
pribuvusius; teikis, Viešpatie, Savo Moti- 
nos vardu, mes meldžiame, o Širdie, mei- 
lės pilnoji, šituose namuose įsteigti mei- 
lės karalystę. Išliek ant visų narių tikėji- 
mo, šventumo ir nekaltumo dvasią. Būk 
vienintėlis tų sielų Vadovas ir Karalius; 
jas atitrauk nuo pasaulio ir visų kvailų 
jo tuštybių. Atidaryk joms, V iešpatio, 
garbingą gailestingosios Tavo Širdies 
žaizdą, kurioje jas saugok, kaipo išgany- 
mo arkoje, nes yra Tavo iki amžinam gy- 
venimui. Amen. 


Intronizacija 


Praktiškas būdas gauti palaimų, ku- 
rias Išganytojas pažadėjo duoti toms šei- 
moms, kurios viešai įstatys ir pagarbins 
Švenčiausios Jo Širdies paveikslą, tai Švč. 
Jėzaus Širdies Intronizacija šeimoje. Per 

Intronizacijos veiksmą namų židiny, šei- 
ma priėma Viešpatį Jėzų Kristų, kaipo 
savo Mokytoją ir Vadovą. Kokia laimė! 
Kokia paguoda! Koks suraminimas ir 
džiaugsmas! Mūsų Išganytojas įžengė į 
namų židinį! Koks prietelingas svetingu- 
mas buvo Jam aukotis! Ir kiekvienas šei- 
mos narys nusidžiaugia, viltingai tarda- 
mas: “Išganytojas, pilnas nuolankumo ir 
meilės, yra su mumis! Jam galima pasi- 
tikėti ir Jame rasime priebėga visuose 
dvasiškuose ir medžiagiškuose mųsų rei- 
kaluose.?? 

Ši žemė yra ašarų pakalnė. Kiekvie- 
nas tai Žino ir nereikalinga įrodymų. Tur- 
būt šiame pasaulyje nėra tokio žmogaus, 
kurs nebūtų datyręs kokio nors nuliūdimo 
ar smūgio. Ir gyvenimo skausmuose ir 
"varguose, ir pas ką gi Adomo ainiai ras 
nuraminimą, paguodą ir viltį? Kiekvieno 
žmogaus gyvenime yra valandos, kuriose 
jo nenuramins nė gerų žmonių užuojauta, 
nė ištikimų bičiulių paguoda. Argi tada 
žmogus yra paliktas vienas kentėti, be su- 
raminimo ir vilties? Ne! Nes tada žmo- 
gus sulaukia pagalbos, tokios pagalbos, 
kurios žmonės neišgali duoti. Tik klausy- 
kite Išganytojo žodžiams, tartiems Šv. 
Margarietai Marijai: “Aš juos paguosiu 

jų nelaimėse ir kentėjimuose.?? Taigi, vi- 
si jūs, kurie esate apkrauti vargais ir ken- 
čiate, artinkitės prie Švenčiausios Jėzaus 
Širdies ir prižadėkite, kad nuo šiol būsite 
ištikimais ir dievotais Viešpaties Jėzaus 
mokiniais ir sekėjais. Tada galėsite būti 
tikri, kad Išganytojas įvykdys pažadėji- 
mą, būtent, Švenčiausioji Jėzaus Širdis 
paguos jus. 

Šv. Margarieta Marija rašo: “* Die- 
viškoji Jėzaus Širdis yra  neišsemiama- 
moji versmė, iš kurios nenustojančiai teka 
tris šaltiniai: pirma, gailestingumo šalti- 
nis nusidėjėliums, kuriuose atgailos ir me- 
tavonės dvasia yra pažadinama; antra, 
labdaringumo šaltinis, kurs visur plėčia- 
si, kad prigelbėti esančius varguose ir ne- 
laimėse. Iš trečiojo šaltinio plaukia mei- 
lė ir šviesa ištikimiems, kurie trokšta su- 
sivienyti su Švenčiausiaja Jėzaus Širdim; 
tokių ištikimų užatrytoja yra Švenčiausio- 
ji Pana Marija, Dievo Motina. Pagaliau, 
visiems tiems, kurie visą savo gyvenimą 
gerbia Dieviškąją Jėzaus Širdi, Išganyto- 
jas pažadėjo priebėgą ir išganymą jų 
mirties valandoje. Jų sielas apsaugos ir 
išganys.?? 

Taigi; visi jūs, kurie nuliūdę esate, 
eikite pas Viešpatį Jėzų, ir į Jo Širdį iš- 

liekite savo skausmus, savo smūgius, savo 
nuliūdimus, savo kentėjimus ir vargus. 
Be abejonės, jūs datirsite Dieviškąją Jo 
paguodą ir maloningumą, nes Jis yra pa- 
žadėjęs: “Aš juos paguosiu jų nelaimėse 
ir kentėjimuose.?? 


Kaip intronizuoti Švč. Jėzuus Širdį 
į namų židinį 


Kaipo pripažinimą, kad Meilės Kara- 
lius viešpatauja namų židiny, reikalinga 
įstatyti Švenčiausios Jėzaus Širdies sta- 
tulą arba paveikslą įžymioje namų vidaus 
vietoje, kad būtų lyg trone, bet ne kur ker- 
tėje, kur nebūtų matomas. Turi būti parin- 
kta tokia vieta, kur šeimos nariai galėtų 
patogiai susirinkti ir melstis, atnašauda- 
mi visus savo reikalus prie Geriausiojo ir 
Visagalio Bičiulio ir Viešpaties. Reikalin- 
ga papuošti Švenčiausios Širdies paveiks- 
lą ar statulą (gerai būtų įstatyti mažą 
altorėlį) gėlėmis ir laikyti keletą degan- 
čių žvakučių. Galima pašaukti kunigą, 
kurs pašvęstų tokį altorėlį, paveikslą ar 
statulą. Kiti neša į bažnyčią, kur būtų 
pašvęsta per iškilmių cereronijas. 

Visi šeimos nariai klaupia prieš Šven- 
čiausios Jėzaus Širdies troną; tada ku- 
nigas (jei jo nėra, tai tėvas ar motina) 

garsiai atskaito Paaukojimo Aktą, 0 šei- 
mos nariai kartu pakartoja kiekvieną žodį 
sekdami paskui vadą. Nariai, kurie nega- 
lšjo atvykti į tokias pamaldas šeimos na- 
muose, turėtų Žinoti namiškių intenciją, 
kad galėtų dvasioje susijungti pasiauko- 
jimo akte Švenčiausiai Jėzaus Širdžiai. 
Tėvas Matheo, Intronizacijos apaštalas, 
duoda patarimą, kad mirusiųjų šeimos na- 
rių paveikslus padėti šalia trono, kad tuo- 
mi parodyti vienybę ar bendravimą tarp 
gyvųjų ir mirusiųjų. 

Kiekvienas šeimos narys turėtų savo 
vardą padėti narystės diplomo dokumente, 
kurį šeima turi įsigyti ir laikyti šalia Im- 
tronizacijos statulos ar paveikslo, kaipo 
iškilmingojo pasiaukojimo atminimą. Taip 
pat reikėtų įrašyti ir neesančių narių var- 
dus; irgi nepamiršti ir mirusiųjų vardų 
prieš juos padedant kryželio (+) ženklą. 

Intronizacijos iškilmių sukaktuvės tu- 
ri būti minimos kas metais. 0 Paaukoji- 
mo Aktas turi būti atnaujinamas ne tik 
kas metai, bet kas mėnesį. Tuo atžvilgiu 
ne vien bažnyčia bus sanktuarijus — mal- 
dos namai, bet ir namų židinys taip pat 
bus šventoji vieta — oratorija, kur visi 
šeimos nariai Dievui kas dieną teiks gar- 
be ir šlovę. 

Intronizacija duoda daug palaimų. 


Viena gerai man pažistama šeima 
rašo: “Mes į savo namus įvedėme Šven- 
čiausios Jėzaus Širdies Intronizaciją pra- 
eitą balandžio mėnesį. Pamaldos yra įs- 
pūdingos; pats žmogus jautiesi esąs lyg 
bažnyčioje. Mes nesuprantame, del ko 
taip nepadarėme pirmiau. Dabar visi jau- 
čiamės lyg palaiminti, tarsi, toji Švenčiau- 
sioji Jėzaus Širdis mus saugo nuo viso- 
kių priepuolių ir nelaimių. Ir tarp savo 
pažįstamų ir draugų stengiamės įdiegti 
Intronizacijos mintį, kad tuomi ir kiti bū- 
tų palaiminti ir laimingi...?? 

Per Švenčiausios Jėzaus Širdies In- 
tronizaciją ir Šventąją Valandą žmonės 
apturi daug išganingų palaimų savo gyve- 
nimui ir teikia galingą dvasišką įtaką at- 
šalčlių atsivertimui. Štai vienas vargšas 
žmogus Tašo: “Aš su dviem vaikučiais 
savo šeimyną aukojou Švenčiausiai Jė- 
zaus Širdžiai. Savo kešeniuje aš nešiojau 
narystės diplomo dokumentą, kai ėjau 
į teismo posėdžius ir meldžiausi, nes ma- 
no žmona ten buvo. Ji yra prieštaraujanti 
man ir pasiryžus gauti perskyras teismo 
sprendimu. Mes, mano du vaikučiai ir aš 
atlikome reparacijos valandą ir ją Vy- 

kinsime kiekvieną vakarą. Dangiškoji pa- 
laima ir Brangaus Išganytojo artimumas, 
kokį tarytume, negalima žodžiais išreikš- 
ti, nė išaiškinti, Mano sūnelis tiesiog tam- 
pa ekstazo apgaubtas. Jo meilė Išganyto- 
jui yra didelė ir neapsakoma. Šventoji 
Valanda jam ir man it mergaitei yra 
dangiškoji paguoda. Aš norėčiau pasakyti, 
kad visas pragaras siaučia prieš mus... 
Pragaras nieko iš manęs nenori, kaip tik 
sunaikinti mane ir mano žmoną ir vai- 
kus; tačiau aš radau suraminimą ir pa- 
guodą Švenčiausioje Jėzaus Širdyj. Aš 
niekada nenuilsiu, bet taip darysiu, kaip 
Jobas išsitarė, kad jei Viešpats ir nužū- 
dytų mane, aš vis mylėsiu savo Viešpatį. 
Taip, kaip Išganytojas, mirdamas ant 
ant kryžiaus, tarė: “Tėve, atleisk jiems, 
nes jie nežino, ką daro,'' taip ir aš mal- 
dauju tos pačios malonės dėl savo žmo- 
nos. Aš žinau, nors ir visas pasaulis yra 
prieš mane, tačiau aš myliu Švenčiausią- 
ją Jėzaus Širdį ir kas vakarą atlikinėju 
paskirtas pamaldas su vaikučiais. Aš Ži- 
nau, ką Išganytojas pažadėjo Šv. Marga- 
rietai Marijai; ir neužilgo mano šeimai 
duos ramybę ir palaimintą taiką. Aš pa- 
patyriau, kad vakar teismo rūmuose Išga- 
nytojas viešpatavo... Aš savo rankose lai- 

kiau Švenčiausios Jėzaus Širdies ženklelį 
ir kartojau: “Švenčiausioji Jėzaus Širdie, 
teateina Tavo Karalystė.'? Mano vaiku- 
čiai buvo prie manęs ir dvasioje kartu 
meldėmės, kad jų motina ir mano žmona 
mestų nuodėmingus perskyrų užmanymus. 
Ir aš pasitikiu, kad Visagalis Dievas iš- 
klausys mūsų maldų ir namams grąžins 
palaimintą taiką ir ramybę...?? 

Tur būt nebuvo tokių laikų, kaip da- 
bar, kuriems būtų taip labai reikalinga 
Ramybės ir Taikos Karaliaus viešpatavi- 
inas. Švenčiausios Jėzaus Širdies Intro- 
nizacija atnaujins krikščioniškąją dvasią 
ir namų židinį padarys tikraja šventove. 
Be to, Švenčiausioji Jėzaus Širdies Intro- 
nizacija šeimos narius lydės didesne mei- 
le ir pasiaukojančiu uolumu prie Gyvo- 
sios Jėzaus Širdies Švenčiausiame Sakra- 
mente, per Kurį tikslingiau įvertinsime 
Šv. Mišių Auką ir Kasdieninės šv. Komu- 
nijos priėmimą. Dieviškosios Jėzaus Šir- 
dies Intronizacijos dvasia tobulins šeimą, 
laimins namų židinį, gelbės visuomenei ir 
taikins tautas. 

Taigi, melskime Visagalio Dievo, kad 
Šventoji Dvasia uždegtų mūsų širdyse tą 
ugnį, kurią Jėzus Kristus, mūsų Viešpats 
ir mūsų Išganytojas, atėjo išlieti ant že- 

mės ir Dieviškoji Jo Širdis taip karštai 
troško ją degančią regėti žmonių širdyse. 
Tr teateina Jo Karalystė ir Viešpatavi- 
mas; ir teviešpatauja ramybė žmonėse, 
ir taika tautose. 


ĮDOMI KNYGA: 


**kxX 


“Kelionė po Europą ir Įspudžiai.?? Parašė 
iv išleido kun. Pr. J. Vaitukaitis. Knyga di- 
delio formato, kurioje yra įtalpos 187 pusla- 
piai ir apie 50 paveikslų. Šioje knygoje yra 
aprašyta įdomiausieji Europos miestai, stebūk- 
lingos ir istorinės vietos. Knyga su gražiais 
audeklo viršeliais kainuoja tik $1.50. Ją ga- 
lima gauti dienraščio ** Draugo"? knygyne ar- 
ba pas patį autorių. 

Štai ką kiti sako apie šią knygą: “Šis Jū- 
sų veikalas labai daug prisidės prie suartini- 
mo Amerikos lietuvių su "gimtaja šalimi. Jisai 
malonu ir mums skaityti, nes įdomu mums Ži- 
noti k4 mano mūsų broliai -amerikiečiai apie 
mus ir kokio įspudžio gauna atsilankę savo 
Tėvynėje. Tie įspudžiai iv pastabos labai daug 
nušviečia mūsų padėtį ir parodo mums kelius, 
kuriais turime citi, norėdami greičiau pasiekti 
tikros kultūrinės valstybės laipsnį.?? — Kun. 
J. Vailokaitis, Kaunas Lietuva. 

“Knygos (Kelionė po Europą ir Įspudžiai) 
turinys įdomus, išleidimas puikus. Malonu tu- 
rėti tokią knygą salione net, kaipo papuoši- 
mas.'?. — Kun. A. Steponaitis, Vilkaviškis, 
Lietuva. 

“Gavau brangią dovaną Jūsų knygą iš ke- 
lionės atsiminimų... Mes ją skaitysime per pic- 
tus valgykloje, kad turėtų progos paklausyti 
visi mūsiškiai''?. — Kun. Andziulis, M. I. C., 
Marijampolė, Lietuva. 


